[{"text_idx": "#000000", "text": "Haurrak animatuta eta gaiaren inguruko jakintza batzuekin batera, borobilean jarrita egunerokotasuneko hainbat jarreren inguruan jardun dugu hizketan."}, {"text_idx": "#000001", "text": "Proposamen gisa, mezua jendeartera edatzeko murala egitea pentsatu genuen. Hau honela, lelo ezberdinen zerrenda osatu genuen eta ondoren, haur bakoitzak gustukoena bozkatu zuen."}, {"text_idx": "#000002", "text": "Behin guztia erabakita, muraleko rol ezberdinak banatu genituen eta LANARI EKIN GENION! Esan beharra dugu,ekintza honetan adin tarte ezberdinak nahastu zirela, bakoitzak bere oinatzak utziz."}, {"text_idx": "#000003", "text": "Koloreak gure eskuetan sentitu ondoren, kalera ateratzeko prest genuen murala.Erakusleiho apropos baten bila \u201cIker sukaldeak\u201d dagoen biribilguneraino iritsi ginen. Eguraldia ez zen aitzakia izan!"}, {"text_idx": "#000004", "text": "Bestalde, haurrek eta baita gerturatutako guraso zein hezitzaileek, historian zehar esanguratsuak izan diren emakumeen inguruko liburua izan dugu esku artean. Interesgarria izan da informazioa partekatzea eta haurrek zituzten aurrezagutzakin osatzea."}]